ইতিমধ্যে তেলের দাম বাড়তে শুরু করেছে। ২০১৭ সাল থেকে রাশিয়ার অর্থনীতিও ১.২% হারে বাড়তে আরম্ভ করেছে। ২০০০ সালে পুতিন যখন প্রথম বারের মতো রাশিয়ার প্রেসিডেন্ট নিবার্চিত হন তখন সোভিয়েট ইউনিয়নের ভরাডুবি হয়েছে, তখন রাশিয়ার অর্থনীতিসহ সব দিক থেকে বিধ্বস্ত অবস্থা বিরাজ করছিল। তার আগে প্রেসিডেন্ট ছিলেন ইয়েল্যাৎসীন। সরকারী সমস্ত দফতরের হ য ব র ল অবস্থা। হাজার হাজার প্রাক্তন সরকারী কর্মচারী মাসের পর মাস পেনসনের টাকা পায়না। যেহেতু পুতিন বহু বৎসর ধরে সোভিয়েট রাশিয়ার শক্তিশালী গোয়েন্দা সংস্থা কে, জে, বির, প্রধান ছিলেন, কাজেই তিনি অল্প সময়ে শাসনে শৃঙ্খলা ফিরিয়ে আনতে সক্ষম হন। তখন বিশ্ব বাজারে ও তেলের দাম উল্লেখযোগ্য ভাবে বেড়ে যাওয়াতে তিনি সফলভাবে প্রসাশন চালাতে সক্ষম হন এবং ২০০৪ সালে দ্বিতীয় মেয়াদে আবার প্রেসিডেন্ট নির্বাচিত হন। কিন্তু ইউক্রেনে ২০০৪-৫ সালের বৈপ্লবিক পরিবর্তন পুতিনের নেতৃত্বের জন্য ছিল আঘাতস্বরূপ। ইহা ছিল ইউরোপিয়ান ইউনিয়েনের এবং নাটোরের পূর্ব ইউরোপের দেশগুলোর উপর প্রভাব বিস্তার করার পরিকল্পনারই অংশ। কারণ সে সব দেশগুলো ছিল প্রাক্তন সোভিয়েট ইউনিয়নের অন্তর্ভুক্ত।